กฎกระทรวงกฎกระทรวงกำหนดลักษณะของสถานที่ผลิตสถานที่นำเข้า สถานที่ขายหรือสถานที่เก็บอาหารสัตว์ควบคุมเฉพาะพ.ศ. ๒๕๖๐ อาศัยอำนาจตามความในมาตรา ๕ วรรคหนึ่ง และมาตรา ๒๐ วรรคหนึ่ง (๗) แห่งพระราชบัญญัติควบคุมคุณภาพอาหารสัตว์พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๒ สถานที่ผลิตอาหารสัตว์ควบคุมเฉพาะต้องมีลักษณะดังต่อไปนี้(๑) เป็นอาคารที่มั่นคง แข็งแรง สามารถป้องกันน้ำฝนได้ และแยกเป็นสัดส่วนจากพื้นที่สำนักงานและที่พักอาศัยในกรณีที่เป็นอาคารเดียวกันต้องมีผนังกั้นหรือหากมีประตูเข้าสู่สถานที่ผลิตอาหารสัตว์ควบคุมเฉพาะโดยตรงต้องมีการป้องกันการปนเปื้อนทางเคมีและเชื้อจุลินทรีย์ก่อโรค(๒) มีแสงสว่างและการระบายอากาศเพียงพอ(๓) บริเวณภายนอกและภายในอาคารสถานที่ผลิตอาหารสัตว์ควบคุมเฉพาะต้องสะอาด เป็นระเบียบเรียบร้อยและไม่เป็นแหล่งที่อยู่อาศัยของสัตว์พาหะนำโรค(๔) มีพื้นที่สำหรับติดตั้งอ่างล้างมือและจัดให้มีอุปกรณ์การทำความสะอาดมือและทำมือให้แห้งที่ถูกสุขลักษณะ(๕) มีพื้นที่สำหรับการเก็บวัตถุดิบ การผลิตอาหารสัตว์ควบคุมเฉพาะและการติดตั้งเครื่องจักรและอุปกรณ์การผลิตอาหารสัตว์ควบคุมเฉพาะให้เป็นไปตามสายการผลิตที่เหมาะสมเพียงพอ และถูกสุขลักษณะ โดยมีการป้องกันการปนเปื้อนทางเคมีและเชื้อจุลินทรีย์ก่อโรค(๖) มีการป้องกันมิให้บุคคลภายนอกและสัตว์เข้าไปภายในพื้นที่ที่จัดไว้สำหรับการเก็บวัตถุดิบการผลิต และพื้นที่สำหรับการติดตั้งเครื่องจักรและอุปกรณ์การผลิตตาม (๕)สถานที่ผลิตอาหารสัตว์ควบคุมเฉพาะในส่วนที่ใช้เป็นสถานที่เก็บอาหารสัตว์ควบคุมเฉพาะต้องมีลักษณะตามข้อ๕ (๔) (๕) และ (๖) ด้วยข้อ ๓ สถานที่นำเข้าอาหารสัตว์ควบคุมเฉพาะต้องมีลักษณะดังต่อไปนี้(๑) เป็นอาคารที่มั่นคง แข็งแรง สามารถป้องกันน้ำฝนได้และแยกเป็นสัดส่วนจากพื้นที่ที่พักอาศัย(๒) มีแสงสว่างและการระบายอากาศเพียงพอ(๓)บริเวณภายนอกและภายในอาคารสถานที่นำเข้าอาหารสัตว์ควบคุมเฉพาะต้องสะอาด เป็นระเบียบเรียบร้อยและไม่เป็นแหล่งที่อยู่อาศัยของสัตว์พาหะนำโรคสถานที่นำเข้าอาหารสัตว์ควบคุมเฉพาะในส่วนที่ใช้เป็นสถานที่เก็บอาหารสัตว์ควบคุมเฉพาะต้องมีลักษณะตามข้อ๕ (๔) (๕) และ (๖) ด้วยข้อ ๔ สถานที่ขายอาหารสัตว์ควบคุมเฉพาะต้องมีลักษณะดังต่อไปนี้(๑) เป็นอาคารที่มั่นคง แข็งแรง และสามารถป้องกันน้ำฝนได้(๒) มีแสงสว่างและการระบายอากาศเพียงพอ(๓)บริเวณภายนอกและภายในอาคารสถานที่ขายอาหารสัตว์ควบคุมเฉพาะต้องสะอาด เป็นระเบียบเรียบร้อยและไม่เป็นแหล่งที่อยู่อาศัยของสัตว์พาหะนำโรคสถานที่ขายอาหารสัตว์ควบคุมเฉพาะในส่วนที่ใช้เป็นสถานที่เก็บอาหารสัตว์ควบคุมเฉพาะต้องมีลักษณะตามข้อ๕ (๔) และ (๕) ด้วยข้อ ๕ สถานที่เก็บอาหารสัตว์ควบคุมเฉพาะต้องมีลักษณะดังต่อไปนี้(๑) เป็นอาคารที่มั่นคง แข็งแรง และสามารถป้องกันน้ำฝนได้(๒) มีแสงสว่างและการระบายอากาศเพียงพอ(๓) บริเวณภายนอกและภายในอาคารสถานที่เก็บอาหารสัตว์ควบคุมเฉพาะต้องสะอาด เป็นระเบียบเรียบร้อยและไม่เป็นแหล่งที่อยู่อาศัยของสัตว์พาหะนำโรค(๔) พื้นทำด้วยวัสดุที่แข็งแรง เรียบ ทำความสะอาดง่ายและไม่เปียกชื้น(๕)มีพื้นที่สำหรับการเก็บอาหารสัตว์ควบคุมเฉพาะที่เหมาะสม เพียงพอ ถูกสุขลักษณะ และป้องกันไม่ให้แสงแดดสัมผัสกับอาหารสัตว์ควบคุมเฉพาะโดยตรงโดยจัดให้มีการแยกเก็บอาหารสัตว์ควบคุมเฉพาะเป็นสัดส่วนต่างหากจากสิ่งที่อาจทำให้อาหารสัตว์ควบคุมเฉพาะเสื่อมคุณภาพ(๖) มีการป้องกันมิให้บุคคลภายนอกและสัตว์เข้าไปภายในพื้นที่ที่จัดไว้สำหรับเก็บอาหารสัตว์ควบคุมเฉพาะตาม(๕)ข้อ ๖ ผู้รับใบอนุญาตอยู่ในวันก่อนวันที่กฎกระทรวงนี้ใช้บังคับหากประสงค์จะใช้สถานที่ผลิต สถานที่นำเข้า สถานที่ขายหรือสถานที่เก็บอาหารสัตว์ควบคุมเฉพาะต่อไปจะต้องทำการปรับปรุงสถานที่ดังกล่าวให้มีลักษณะตามที่กำหนดไว้ในกฎกระทรวงนี้ภายในหนึ่งร้อยยี่สิบวันนับแต่วันที่กฎกระทรวงนี้ใช้บังคับในกรณีที่ผู้รับใบอนุญาตตามวรรคหนึ่งไม่ประสงค์จะต่ออายุใบอนุญาตดังกล่าวและอายุใบอนุญาตมีระยะเวลาเหลืออยู่น้อยกว่าหกสิบวันให้ผู้รับใบอนุญาตนั้นใช้สถานที่ผลิต สถานที่นำเข้า สถานที่ขาย หรือสถานที่เก็บอาหารสัตว์ควบคุมเฉพาะได้ต่อไปจนกว่าใบอนุญาตจะสิ้นอายุให้ไว้ณ วันที่ ๑๑ สิงหาคม พ.ศ. ๒๕๖๐พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๐ วรรคหนึ่ง (๗)แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ บัญญัติให้ผู้อนุญาตจะออกใบอนุญาตผลิตนำเข้า หรือขายอาหารสัตว์ควบคุมเฉพาะได้ เมื่อปรากฏว่าผู้ขออนุญาตมีสถานที่ผลิต สถานที่นำเข้าสถานที่ขาย หรือสถานที่เก็บอาหารสัตว์ควบคุมเฉพาะซึ่งมีลักษณะตามที่กำหนดในกฎกระทรวง จึงจำเป็นต้องออกกฎกระทรวงนี้ชวัลพร/อัญชลี/จัดทำ๒๙ สิงหาคม๒๕๖๐นุสรา/ตรวจ๑๕ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๘๗ ก/หน้า ๔/๒๕ สิงหาคม ๒๕๖๐